CELEX: 32022D0404
Language: hr
Date: 2022-03-03 00:00:00
Title: Provedbena odluka Komisije (EU) 2022/404 оd 3. ožujka 2022. o izmjeni Provedbene odluke (EU) 2019/919 u pogledu usklađenih normi za kormilarske uređaje – sustave užadi i užnica (Tekst značajan za EGP)

10.3.2022   
               
               
                  HR
               
               
                  Službeni list Europske unije
               
               
                  L 83/44
               
            
         PROVEDBENA ODLUKA KOMISIJE (EU) 2022/404
         оd 3. ožujka 2022.
         o izmjeni Provedbene odluke (EU) 2019/919 u pogledu usklađenih normi za kormilarske uređaje – sustave užadi i užnica
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Direktive 2013/53/EU Europskog parlamenta i Vijeća (2) smatra se da su proizvodi koji su u skladu s usklađenim normama ili njihovim dijelovima na koje se upućuje u objavama u Službenom listu Europske unije ujedno u skladu sa zahtjevima obuhvaćenima tim normama ili njihovim dijelovima, utvrđenima u članku 4. stavku 1. i Prilogu I. Direktivi 2013/53/EU.
                  
               
                     (2)
                  
                  
                     Provedbenom odlukom C(2015) 8736 (3) Komisija je Europskom odboru za normizaciju (CEN) i Europskom odboru za elektrotehničku normizaciju (Cenelec) uputila zahtjev za izradu i reviziju usklađenih normi za potrebe Direktive 2013/53/EU kako bi se uzeli u obzir stroži bitni zahtjevi iz članka 4. stavka 1. Direktive 2013/53/EU i Priloga I. toj direktivi u odnosu na Direktivu 94/25/EZ Europskog parlamenta i Vijeća (4) koja je stavljena izvan snage.
                  
               
                     (3)
                  
                  
                     U Provedbenoj odluci C(2015) 8736 zatraženo je od CEN-a i Cenelec-a i da revidiraju norme čija su upućivanja objavljena u Komunikaciji Komisije 2015/C 087/01 (5).
                  
               
                     (4)
                  
                  
                     Na temelju zahtjeva iz Provedbene odluke C(2015) 8736 CEN je revidirao usklađenu normu EN ISO 8847:2017 o kormilarskim uređajima – sustavima užadi i užnica, kojom je zamijenjena prethodna usklađena norma EN ISO 8847:2004 i čije je upućivanje objavljeno u Komunikaciji Komisije 2017/C 435/06 (6). Slijedom toga donesena je usklađena norma EN ISO 8847:2021.
                  
               
                     (5)
                  
                  
                     Komisija je zajedno s CEN-om ocijenila je li ta norma, kako ju je revidirao CEN, u skladu sa zahtjevom iz Provedbene odluke C(2015) 8736.
                  
               
                     (6)
                  
                  
                     Normom EN ISO 8847:2021 utvrđuju se zahtjevi za konstruiranje, ugradnju i ispitivanje sustava užadi i užnica u kormilarskim uređajima na malim plovilima s porivnim motorom ili bez njega i na malim plovilima s izvanbrodskim motorom do i uključujući 37 kW ukupne snage.
                  
               
                     (7)
                  
                  
                     Norma EN ISO 8847:2021 ispunjava zahtjeve koji se njome nastoje obuhvatiti i koji su utvrđeni u članku 4. stavku 1. Direktive 2013/53/EU, kao i u dijelu A Priloga I. toj direktivi. Stoga je primjereno objaviti upućivanje na tu normu u Službenom listu Europske unije.
                     
                  
               
                     (8)
                  
                  
                     Norma EN ISO 8847:2021 zamjenjuje normu EN ISO 8847:2017.
                  
               
                     (9)
                  
                  
                     Stoga je iz Službenog lista Europske unije potrebno povući upućivanje na normu EN ISO 8847:2017.
                  
               
                     (10)
                  
                  
                     Kako bi proizvođači imali dovoljno vremena za prilagodbu svojih proizvoda revidiranoj verziji usklađene norme EN ISO 8847:2017, potrebno je odgoditi povlačenje upućivanja na tu normu.
                  
               
                     (11)
                  
                  
                     U Prilogu I. Provedbenoj odluci (EU) 2019/919 navode se upućivanja na usklađene norme izrađene za potrebe Direktive 2013/53/EU. Upućivanje na usklađenu normu EN ISO 8847:2021 trebalo bi uvrstiti u taj Prilog.
                  
               
                     (12)
                  
                  
                     U Prilogu II. Provedbenoj odluci (EU) 2019/919 navode se upućivanja na usklađene norme sastavljene za potrebe Direktive 2013/53/EU koja se povlače iz serije C Službenog lista Europske unije. Upućivanje na usklađenu normu EN ISO 8847:2017 trebalo bi uvrstiti u taj Prilog.
                  
               
                     (13)
                  
                  
                     Provedbenu odluku (EU) 2019/919 trebalo bi stoga na odgovarajući način izmijeniti.
                  
               
                     (14)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2019/919 mijenja se kako slijedi:
            
                        1.
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        2.
                     
                     
                        Prilog II. mijenja se u skladu s Prilogom II. ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 3. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (SL L 354, 28.12.2013., str. 90.).
         
            (3)  Provedbena odluka Komisije C(2015) 8736 od 15. prosinca 2015. o zahtjevu za normizaciju poslanom Europskom odboru za normizaciju i Europskom odboru za elektrotehničku normizaciju u pogledu rekreacijskih plovila i osobnih plovila na vodomlazni pogon radi potpore Direktivi 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ.
         
            (4)  Direktiva 94/25/EZ Europskog parlamenta i Vijeća od 16. lipnja 1994. o usklađivanju zakona i drugih propisa država članica u vezi s rekreacijskim plovilima (SL L 164, 30.6.1994., str. 15.).
         
            (5)  Komunikacija Komisije u okviru provedbe Direktive 94/25/EZ Europskog parlamenta i Vijeća od 16. lipnja 1994. o usklađivanju zakona, propisa i administrativnih odredbi država članica u vezi s rekreacijskim plovilima (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 87, 13.3.2015., str. 1.).
         
            (6)  Komunikacija Komisije u okviru provedbe Direktive 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 435, 15.12.2017., str. 144.)
      
      
         
            PRILOG I.
            U Prilogu I. Provedbenoj odluci (EU) 2019/919 dodaje se sljedeći unos:
            
               
                           
                              Br.
                           
                        
                        
                           
                              Upućivanje na normu
                           
                        
                     
                           „44.
                        
                        
                           EN ISO 8847:2021
                        
                     
                            
                        
                        
                           Mala plovila – Kormilarski uređaj – Sustavi užadi i užnica”.
                        
                     
         
      
      
         
            PRILOG II.
            U Prilogu II. Provedbenoj odluci (EU) 2019/919 dodaje se sljedeći unos:
            
               
                           
                              Br.
                           
                        
                        
                           
                              Upućivanje na normu
                           
                        
                        
                           
                              Datum povlačenja
                           
                        
                     
                           „37.
                        
                        
                           EN ISO 8847:2017
                           Mala plovila – Kormilarski uređaj – Sustavi užadi i užnica
                        
                        
                           10. rujna 2023.”